અયોધ્યા રામજન્મભૂમિ-બાબરી મસ્જિદ વિવાદ મામલે મધ્યસ્થીની તમામ પ્રક્રિયા ફૈઝાબાદમાં કરવામાં આવશે. 

આ તમામ પ્રક્રિયા ગોપનીય રહેશે અને જ્યાં સુધી મધ્યસ્થીની પ્રક્રિયા ચાલશે ત્યાં સુધી આ મામલે મીડિયા કોઈ રિપોર્ટિંગ કરી શકશે નહીં.

સુપ્રીમ કોર્ટના નિવૃત્ત જસ્ટિસ ઇબ્રાહીમ ખલ્લીફુલ્લા મધ્યસ્થીની પેનલના હેડ હશે. 

ઉપરાંત આ પેનલમાં શ્રી શ્રી રવિશંકર અને વરિષ્ઠ વકીલ શ્રી રામ પચૂ પણ સામેલ હશે.

મોટાભાગના હિંદુ પક્ષકારો સાથે ઉત્તર પ્રદેશ સરકાર, રામલલ્લા વિરાજમાને મધ્યસ્થીની પ્રક્રિયાનો વિરોધ કર્યો હતો.

જોકે, મુસ્લિમ પક્ષકારોએ આ મધ્યસ્થીની બાબતને આવકાર આપ્યો હતો.

8 સપ્તાહોની અંદર આ મધ્યસ્થીઓએ આ મામલે રિપોર્ટ સોંપવાનો રહેશે.  

ઉપરાંત એક સપ્તાહની અંદર આ પ્રક્રિયા શરૂ કરવાનો નિર્દેશ પણ આપ્યો છે. 

બુધવારે સુપ્રીમ કોર્ટના મુખ્ય ન્યાયાધિશ રંજન ગોગોઈના નેતૃત્વવાળી પાંચ જજોની બૅન્ચે કહ્યું હતું કે મધ્યસ્થી દ્વારા આ મામલે ઉકેલ આવે તે શાંતિ પ્રસ્થાપિત કરવા માટે યોગ્ય રસ્તો છે. 

સુપ્રીમ કોર્ટે બુધવારે આ કેસમાં રહેલા પક્ષકારોને મધ્યસ્થી માટે નામ સૂચવવા કહ્યું હતું.

5 જજોની બૅન્ચે કહ્યું હતું કે અમે અયોધ્... બીજા 4000 અક્ષરો માટે લેખ ચાલુ રાખો:
યા જમીન વિવાદ અને તેમના પ્રભાવને ગંભીરતાથી સમજીએ છીએ અને જલદી જ ચુકાદો સંભળાવવા માગીએ છીએ.

બુધવારની સુનાવણી બાદ મુસ્લિમ અરજીકર્તાઓએ મધ્યસ્થી માટે તૈયારી દર્શાવી હતી, જ્યારે હિંદુ મહાસભાએ અસંમતિ દર્શાવી હતી.

તમે આ વાંચ્યું કે નહીં?

શું હતો 2010નો ચુકાદો?

અલાહાબાદ હાઈકોર્ટ

વર્ષ 2010માં અલાહાબાદ હાઈકોર્ટે ચુકાદો આપ્યો હતો અને એ ચુકાદાને પડકરાતાં સુપ્રીમ કોર્ટમાં અરજી કરાઈ હતી.

અલાહાબાદ હાઈકોર્ટે તેમના ચુકાદામાં વિવાદિત જમીન અંગે ચુકાદો આપ્યો હતો.

જેમાં 2.77 એકર જમીન સુન્ની વક્ફ બોર્ડ, નિર્મોહી અખાડા અને રામ લલા વચ્ચે સરખે હિસ્સે વહેંચવાનો નિર્ણય હતો.

અયોધ્યામાં રામજન્મભૂમિ વિવાદ શું છે? 

અયોધ્યા વિવાદ ભારતમાં એક રાજનૈતિક મુદ્દો બની ગયો છે. કેટલાંક હિંદુ સંગઠનોના કાર્યકર્તાઓએ 6 ડિસેમ્બર 1992માં અયોધ્યામાં બાબરી મસ્જિદ તોડી પાડી હતી.

ભારતીય જનતા પક્ષ અને વિશ્વ હિંદુ પરિષદ સહિત ઘણાં હિંદુ સંગઠનોનો દાવો છે કે હિંદુ દેવ રામનો જન્મ બરાબર એ જ જગ્યા એ થયો હતો, જ્યાં બાબરી મસ્જિદ હતી.

તેઓ એવો પણ દાવો કરે છે કે બાબરી મસ્જિદ એક મંદિરને તોડીને બનાવાઈ હતી.

બાબરી મસ્જિદ તોડી પડાયા બાદ દેશમાં રમખાણો ફાટી નીકળ્યાં અને કોર્ટમાં આ વિવાદિત જમીનના હસ્તાંતરણની માગ ઉઠાવવામાં આવી.

વિવાદિત જમીનની માલિકીના હકનો મામલો સુપ્રીમ કોર્ટમાં 1949થી ચાલી રહ્યો છે.

ક્યારથી શરૂ થયો વિવાદ? 

તમે અમને ફેસબુક, ઇન્સ્ટાગ્રામ, યુટ્યૂબ અને ટ્વિટર પર ફોલો કરી શકો છો